open-index/open-wikipedia-markdown huggingface dataset:
Sotsiaalökoloogia

**Sotsiaalökoloogia** on sotsioloogia haru, mille aine on inimese, ühiskondlik-poliitiliste süsteemide ja keskkonna eriomased seosed. Sotsiaalökoloogia kujunes esialgu linnasotsioloogia (urbaniseerumissotsioloogia) osana.

Sotsiaalökoloogia, nii nagu seda arendas Murray Bookchin, väidab ökoloogiliste probleemide peamiseks allikaks olevat sotsiaalseid probleeme inimühiskonnas.

## Vaata ka
*Inimökoloogia
*Linnaökoloogia

## Viited
FIFA Puskási auhind

**FIFA Puskási auhind** on FIFA poolt 30. oktoobril 2009 asutatud jalgpalliauhind, mis antakse aasta kõige ilusama värava eest. 

Auhind on saanud nime tuntud ungari jalgpalluri Ferenc Puskáse auks ja see antakse kõige ilusama värava löönud jalgpallurile (mehele või naisele).

Esimene auhind anti Portugali jalgpallurile Cristiano Ronaldole.

## Kriteeriumid
* Värav peab olema ilus (subjektiivne – pretendentide hulgas peavad olema kauglöögid, meeskonnatöö tulemusena löödud väravad, üle pea löögid jne)
* Värav peab olema löödud tähtsas mängus (objektiivne – riikide esindusmeeskonnade, UEFA kõrgliigaklubide ja jalgpalli kontinentaalmeistrivõistluste mängud: mida olulisem on mäng, seda parem). Märkus: Oli ka pretendente Rootsi jalgpalli teisest liigast. 
* Värav ei tohi olla löödud vastaste lihtsa eksimuse tõttu.
* Värav peab toetama *fair-play* reegleid.

## Võitjad

## Vaata ka
*Euroopa Kuldsaabas
Nuijamaa

**Nuijamaa** ehk **Nuijamaa kirikuküla** on küla Soomes Lõuna-Karjala maakonnas Lappeenranta linnas umbes 25 kilomeetri kaugusel Lappeenranta kesklinnast.

Aastal 2000 elas seal umbes 300 inimest. 2015. aasta lõpus oli asulas elanikke 242.

Nuijamaa oli aastatel 1906–1988 Nuijamaa valla kirikuküla.

## Viited
Pliego

**Pliego** on asula ja vald Hispaanias Murcia autonoomses piirkonnas. Asub Pliego jõe ääres. Pliegot ümbritseb Mula vald.

Peamine tegevusala on põllumajandus.

## Viited

## Välislingid
*Pliego koduleht
Pähklipureja (täpsustus)

**Pähklipureja** võib olla:

* Pähklipureja, Pjotr Tšaikovski ballett
* Pähklipureja (film 1973) (Щелкунчик), Nõukogude animafilm
* Pähklipureja (film 2010) (The Nutcracker in 3D), Andrei Kontšalovski film
* Pähklipureja (ansambel), endine Tallinna 46. Keskkooli koreograafiaansambel
Vibrissid

**Vibrissid** võivad tähendada:

*imetajate **[[kompekarvad|kompekarvu]]**
*lindude **[[harjassuled|harjassulgi]]**
Vesikanep (perekond)

**Vesikanep** (*Eupatorium*) on korvõieliste sugukonda kuuluv rohttaimede perekond.

Perekonda kuulub 36–60 liiki. Levilaks on põhjapoolkera.

## Liike
**Eupatorium aromaticum* – lõhnav vesikanep
**Eupatorium atrorubens* – tumepunane vesikanep
**Eupatorium cannabinum * – harilik vesikanep
**Eupatorium chinense * – hiina vesikanep
**Eupatorium fistulosum * – toruõieline vesikanep
**Eupatorium fortunei* – kolmetine vesikanep
**Eupatorium indigoferum * – indigo-vesikanep
**Eupatorium leucolepis* – valkjas vesikanep
**Eupatorium lindleyanum * – tahuline vesikanep
**Eupatorium maculatum* – laiguline vesikanep
**Eupatorium perfoliatum * – kaelus-vesikanep
**Eupatorium purpureum* – verev vesikanep
**Eupatorium rugosum* – nõgeselehine vesikanep
Liberdade

**Liberdade**  (jaapani keeles リベルダーデ) on linnaosa (*distrito*) Brasiilias São Paulos Sé linnarajoonis.

Liberdades elas 2000. aastal 61 875 inimest. 

Seal elab suurem osa São Paulo jaapanlastest ning see on suurim jaapanlaste koloonia väljaspool Jaapanit.
Ernest McCulloch

**Ernest Armstrong McCulloch** (21. aprill 1926 Toronto – 19. jaanuar 2011 Washington) oli Kanada rakubioloog, tüvirakkude uurimise teerajaja.

Ta sai aastal 1948 Toronto Ülikoolist meditsiinidoktori kraadi, töötas seejärel aasta Londonis Listeri instituudis ja pärast seda Torontos haiglas ja ülikoolis.

Aastal 1957 asus Ernest McCulloch tööle äsjaloodud Ontario Vähiinstituuti, kus hakkas koostöös biofüüsik James Tilliga tegelema eelkõige vereloome ja leukeemia uurimisega. 1960. aastatel alustasid nad katseid kiiritatud hiirtega, kellele siirati luuüdi rakke. Nad avastasid, et hiirte põrnas tekkis proportsionaalselt luuüdi hulgaga uusi eri tüüpi verelibledest koosnevaid kogumeid, ning tõestasid, et iga kogum oli tekkinud ühestainsast rakust. Oma uurimistöö tulemused avaldasid nad aastal 1963 ajakirjas Nature.

Aastast 1982 oli ta Toronto Ülikooli emeriitprofessor.

## Tunnustus
*1999 – valitiLondoni Kuningliku Seltsi liikmeks
*2005 – pälvis Laskeri auhinna (koos James Tilliga)

## Välislingid
* Kanne Kanada meditsiinikuulsuste hallis
* Stem Cell Network
1905 (laul)

**"1905"** on ansambli Sõpruse Puiestee 2002. aasta laul. Laulu autorid on Allan Vainola ja Mait Vaik.

## Sõnad
vabrikute kõrval seal kus kasvas rohi

seisime ja hoidsime me teineteisel käest

vabrikute kõrval -

külamehed vankritega alla sõitsid mäest

vabrikute kõrval sel aastal algas streik

ja ma ei leidnud tööd

vabrikute kõrval sa lämbusid me ärklitoas

sel keelutunni ööl

vabrikute kõrval seal kus kasvas rohi

seisime ja hoidsime me teineteisel käest

vabrikute kõrval kas üldse lootust oli

sa vastasid: "kui kaunis päev"

meie ei seisnud ju lippude all

meid ei tabanud kuulid

punaseks värvis linad me voodil

veri mis tuli su huulilt
Ernst Cassirer

**Ernst Alfred Cassirer** (28. juuli 1874 Breslau – 13. aprill 1945 New York) oli juudi päritolu Saksa filosoof, kultuuriteoreetik ja semiootik.

## Teosed
Tema peateoseiks on kolmeköiteline "Philosophie der symbolischen Formen" (köited ilmunud 1923, 1925 ja 1929) ja "An Essay on Man" (1944).

### Eesti keeles
*Cassirer, Ernst 1997. *Uurimus inimesest: Sissejuhatus inimkultuuri filosoofiasse.* (Tlk. Toivo Pilli.) Tartu: Ilmamaa. 
*Cassirer, Ernst 2007. *Keel ja müüt: Täienduseks jumalate nimede probleemile*. (Tlk. Margit Rennebaum.) Tallinn: Eesti Keele Sihtasutus.
*Cassirer, Ernst 2019. Riigi müüt. (Tlk. Joonas Hellerma.) *[[Akadeemia (ajakiri)|Akadeemia]]* 31(1): 3–20.
*Cassirer, Ernst 2025. Riigi müüt. (Tlk. Märt Väljataga.) Tallinn : EKSA

## Kirjandus
* Joonas Hellerma 2019. Kultuurivormide energia poliitikat tegemas. *[[Akadeemia (ajakiri)|Akadeemia]]* 31(1): 20–28. [Järelsõna E. Cassireri artiklile "Riigi müüt".]

## Välislingid
Fort Kent

**Fort Kent** on väikelinn Ameerika Ühendriikides Maine'i osariigis Aroostooki maakonnas. Uus-Inglismaa üks põhjapoolsemaid linnasid asub Kanada piiri ja Saint Johni jõe ääres.

2010. aasta rahvaloenduse andmetel elas seal 4097 inimest. Mitteametlikel andmetel räägib 62% elanikest prantsuse keelt.

Linnast lähtub riigi üks põhilisemaid ja pikimaid kiirteid Route 1, mis kulgeb lõunas Key Westini. Maantee alguspunkti tähistab monument America's First Mile.

## Välislingid
* Fort Kenti koduleht
* Fort Kenti suusakeskuse koduleht
Ruth Lias

**Ruth Lias** (26. juuli 1926 Tartu – 6. mai 2023) oli eesti füüsik ja tõlkija.

Ta lõpetas aastal 1951 Tartu Riikliku Ülikooli füüsikuna. Aastal 1954 kaitses füüsika-matemaatika kandidaadi väitekirja. Oli aastatel 1954–1981 Tartu Ülikooli õppejõud (oli aastast 1975 dotsent). Ta on teinud uurimusi gravitatsiooni kvantteooria ja väljamudelite alalt. Ta on koostanud õpikuid füüsikutele.

Ilukirjanduse tõlkimisega hakkas ta tegelema pärast pensionile jäämist ning ta on kõigi aegade kõige viljakam hispaania-eesti tõlkija. Peamiselt tõlkis ta hispaania keelest eesti keelde, kuid on vahendanud ka eesti kirjandust hispaania keelde, näiteks Tõnu Õnnepalu romaani "Piiririik".

## Hispaania keelest tõlgitud raamatud

### Hispaania keelest tõlgitud ilukirjandus

* José Carlos Somoza "Ideede koobas", Eesti Raamat 2011
* Miguel de Unamuno "Udu", Tartu Ülikooli kirjastus 2009
* Gabriel García Márquez "Armastusest ja teistest deemonitest", Eesti Raamat 2007
* Gabriel García Márquez "Elada, et sellest jutustada", Eesti Raamat 2007
* Gabriel García Márquez "Patriarhi sügis", Eesti Raamat 2005
* Ramón María del Valle-Inclán "Sonaadid: markii de Bradomíni memuaarid", Eesti Raamat 2002
* Pedro Antonio de Alarcón "Kolmnurkkübar", Eesti Raamat 2001
* Mario Vargas Llosa "Lituma Andides", Varrak 1998
* Gabriel García Márquez "Väljakuulutatud mõrva kroonika", LR 1995
* Mario Vargas Llosa "Kapten ja külastajannad", Eesti Raamat 1994
* José Donoso ""Chattanooga choochoo"", LR 1993
* Manuel Arboleda Roca Pérez "Mälestuste otsija", LR 1992
* Ricardo Palma "Peruu pärimused", Eesti Raamat 1992 (koos Sirje Krikk de Mateoga)
* Isabel Allende "Vaimude maja", Eesti Raamat 1992
* Gabriel García Márquez "Merehädalise jutustus", LR 1991
* Juan Carlos Onetti "Ühele nimetule kalmule", LR 1990
* Miguel de Unamuno "Abel Sánchez: lugu kirest", LR 1989
* Ciro Alegría "Kuldmadu", Eesti Raamat 1989

### Hispaania keelest tõlgitud esseistika

* Miguel de Unamuno "Kristluse agoonia", Ilmamaa 2009
* José Ortega y Gasset "Masside mäss", Vagabund 2002
* Jorge Luis Borges "Valik esseid", Vagabund 2000
* Popol Vuh: kitšee maiade raamat, Ilmamaa 1999
* Miguel de Unamuno "Inimeste ja rahvaste traagilisest elutundest", Ilmamaa 1996

## Teisi tõlgitud raamatuid

* Thomas Kuhn,  "Teadusrevolutsioonide struktuur"  Sarjast Avatud Eesti Raamat. Kirjastus: Ilmamaa, 2003 ISBN: 9985878663 
* Erwin Schrödinger, "Mis on elu? Vaim ja aine. Autobiograafilisi visandeid"  Kirjastus: Ilmamaa 2015 ISBN: 9789985775363

## Tunnustus
* 2001 Tartu Ülikooli medal

## Viited

## Välislingid
*Piret Kuusk, In memoriam, Postimees, 12.05.2023
*Ruth Lias ja Marin Mõttus. Intervjuu Ruth Liasega, Tõlkija hääl II/2014, lk 40–48
*Ivi Drikkit, Füüsik Ruth Lias on olnud kogu oma elu lüürik, Postimees, 17.01.2000
*Ruth Lias ja Vilma Jürisalu, Tõlkijad, Eesti Raadio, 19.06.1992
Ökoloogiline kriis

**Ökoloogiline kriis** ehk **ökokriis** ehk **keskkonnakriis** on olukord, kus keskkonna muutus destabiliseerib ökosüsteemi sedavõrd, et see osutub ohtlikuks populatsiooni edasikestmisele. 

Ökoloogilise kriisi äärmuslik juht on ökoloogiline katastroof.

Ökoloogilise kriisi üheks peamiseks teguriks on ressursside ülemäärane tarbimine, mis sünnib eelkõige ülerahvastatuse puhul. 

## Vaata ka
*Antropotseen
*sotsiaalökoloogia
*taastumatu ressurss
*taastuv ressurss
*ökoloogiline katastroof
*ökoloogiline defitsiit
Alex Rodrigo Dias da Costa

**Alex Rodrigo Dias da Costa** (tuntud nime **Alex** all; sündinud 17. juunil 1982 Niteróis) on Brasiilia endine jalgpallur, keskkaitsja.

Aastatel 2004–2007 tuli ta kolm korda Hollandi meistriks koos PSVga, kui mängis Eredivisies Londoni Chelseast laenuna. Seal sai ta oma löögi ja füüsilise vormi eest hüüdnime The Tank. 

Alates hooajast 2007–2008 mängis ta juba Chelseas. Hooajal 2009–10 tuli ta klubiga Inglismaa meistriks. Aastatel 2012–2014 mängis Alex Prantsusmaal Paris Saint-Germainis ja 2014–2016 Itaalia kõrgliiga klubis Milan.

Aastatel 2002–2008 mängis ta Brasiilia rahvuskoondises.

## Saavutused
;Santos
* Campeonato Brasileiro Série A meister (2): 2002, 2004

;PSV Eindhoven
* Eredivisie meister (3): 2004–05, 2005–06, 2006–07
* KNVB Cup (1): 2004–05

;Chelsea
* Premier League'i meister (1): 2009–10 
* FA Cup (2): 2008–09, 2009–10
* FA Community Shield (1): 2009

;Paris Saint-Germain
* Ligue 1 meister (2): 2012–13, 2013–14
* Coupe de la Ligue (1): 2013–14
* Trophée des champions (1): 2013

;Brasiilia jalgpallikoondis
* Copa América meister: 2007
1993. aasta laskesuusatamise maailmameistrivõistlused

**[[1993]]. aasta [[laskesuusatamise maailmameistrivõistlused]]** olid **28.** maailmameistrivõistlused laskesuusatamises, mis toimusid 9.–14. veebruarini Borovetsis Bulgaarias.

Esimest korda koosnes naiste teatesõit neljast osalejast riigi kohta ning iga suusataja distantsi pikkus oli 7,5 km.

Pärast Nõukogude Liidu, Jugoslaavia ja Tšehhoslovakkia lagunemist ilmusid mitmed riigid MM-ile esimest korda. Tšehhoslovakkia esines viimast korda selle riigina.

## Tulemused

### Mehed

#### 10 km sprint




Kuupäev: 13. veebruar
Osavõtjaid: 102 võistlejat
Riike: 
Maailmameister 1991:  Mark Kirchner


#### 20 km eraldistardist sõit




Kuupäev: 11. veebruar
Osavõtjaid: 102 võistlejat
Riike: 
Maailmameister 1991:  Mark Kirchner


#### 4×7,5 km teatesõit




Kuupäev: 14. veebruar
Osavõtjaid: 23 võistkonda 
Maailmameister 1991:  Hubert Leitgeb, Gottlieb Taschler,Simon Demetz, Wilfried Pallhuber
  

#### 20 km võistkonnavõistlus



Kuupäev: 9. veebruar
Osavõtjaid: 23 võistkonda
Maailmameister 1992:  SRÜJevgeni Redkin,Aleksandr Tropnikov,Anatoli Zdanovitš,Aleksandr Popov


### Naised

#### 7,5 km sprint




Kuupäev: 13. veebruar
Osavõtjaid: 74 võistlejat
Riike: 
Maailmameister 1991:  Grete Ingeborg Nykkelmo


#### 15 km eraldistardist sõit




Kuupäev: 11. veebruar
Osavõtjaid: 74 võistlejat
Riike: 
Maailmameister 1991:  Petra Behle


#### 4x7,5 km teatesõit




Kuupäev: 14. veebruar
Osavõtjaid: 14 võistkonda
Maailmameister 1991: Elena Belova,Elena Golovina,Svetlana Petšerskaja


#### 15 km võistkonnavõistlus



Kuupäev: 9. veebruar
Osavõtjaid: 13 võistkonda
Maailmameister 1992: Petra Bauer,Uschi Disl,Inga Kesper,Petra Behle


### Medalid
Emmanuel Eboué

**Emmanuel Eboué** (sündinud 4. juunil 1983 Abidjanis) on endine Elevandiluuranniku jalgpallur. Ta mängis kaitsja või poolkaitsjana.

Elevandiluuranniku jalgpallikoondises mängis Eboué aastatel 2004–2013 kokku 79 korda ja lõi kolm väravat.

Emmanuel Eboué alustas oma karjääri klubis ASEC Mimosas, mis tegutseb Abidjanis. Sealt siirdus ta Belgia Bevereni klubisse K.S.K. Beveren, kus mängis kolm hooaega. Eboué edukad esinemised Belgias äratasid Arsenali skautide tähelepanu. Üleminek Londoni klubisse toimus jaanuaris 2005. Eboué oli Arsenali mängija aastatel 2005–2011, siis siirdus ta İstanbuli Galatasaraysse. Türgis leegionäridele seatud limiidi tõttu ei osalenud Eboué Galatasaray liiga mängudes hooajal 2014–2015. Uut lepingut İstanbuli klubi sellele mängijale ei pakkunud.
Prints Patricki saar

**Prints Patricki saar** on saar Põhja-Jäämeres, läänepoolseim Kuninganna Elizabethi saartest. 

Pindala 15 848 ruutkilomeetrit. Saar on künklik, kõrgus kuni 279 m.

Kuulub Kanada Loodealade koosseisu ja on pindalalt Kanada 14. saar. Saar on asustamata. 1948–1997 oli saarel ilmajaam, kus viibisid ajutiselt meteoroloogid.

Saare avastas 1853 George Mecham. Saar sai hiljem nime prints Arthur William Patricki, Connaughti krahvi järgi.
Marouane Chamakh

**Marouane Chamakh** (*Marwān ash-Shamākh* مروان الشماخ  ; sündinud 10. jaanuaril 1984) on Prantsusmaal sündinud endine Maroko jalgpallur, ründaja.

Ta alustas klubikarjääri Prantsusmaal Bordeaux' Girondinsis, kus mängis kokku kaheksa hooaega. 2009. aastal valiti ta parimaks Prantsusmaa kõrgliigas mängivaks Aafrika jalgpalluriks. 2010. aastal liitus ta Inglismaa kõrgliiga klubiga Arsenal. Hiljem mängis ta Inglismaa kõrgliigas veel West Ham Unitedi ja Crystal Palace'i meeskonnas.

## Saavutused
;Bordeaux
*Ligue 1: 2008–09
*Coupe de la Ligue: 2006–07, 2008–09
*Trophée des Champions: 2008, 2009
Kross

**Kross** võib tähendada järgmist:
*Kross on rahaühik.
*Kross on perekonnanimi

;spordialad
* Kross (jalgrattasport)
* Kross (ratsasport)
* Krossijooks

## Vaata ka
*Autokross
*Rallikross
Chelsea FC peatreenerite loend

Londoni Chelsea esimeseks peatreeneriks sai 1905. aastal John Tait Robertson. Seisuga detsember 2022 on klubis töötanud 29 peatreenerit (4 neist – treener-mängija rollis) ja 11 ajutist treenerit. Praeguseks jalgpalliklubi treeneriks on Graham Potter. 

## Peatreenerid
**Andmed on seisuga 9. november 2022. Arvestatud on kõiki meeskonna ametlikke mänge.*
 Mängiv treener+ Ajutine treener
**M** = mängud; **V** = võidud; **=** = viigid; **K** = kaotused; **+** = löödud väravad; **–** = vastaste löödud väravad

*1 Ühe karika viigimängu Chelsea võitis penaltiseerias.
*2 Ühe karika viigimängu Chelsea võitis penaltiseerias; ühe karika viigimängu klubi kaotas penaltiseerias.
*3 Kaht karika viigimängu Chelsea võitis penaltiseerias; ühe Charity Shieldi viigimängu klubi kaotas penaltiseerias.
*4 Ühe karika viigimängu Chelsea kaotas penaltiseerias; ühe Community Shieldi viigimängu klubi kaotas penaltiseerias.
*5 Ühe karika viigimängu Chelsea kaotas penaltiseerias.
*6 Ühe karika viigimängu Chelsea kaotas penaltiseerias.
*7 Ühe Community Shieldi viigimängu Chelsea võitis penaltiseerias; ühe karika viigimängu klubi kaotas penaltiseerias.

## Peatreenerite auhinnad

## Viited
2011. aasta laskesuusatamise maailmameistrivõistlused

** [[2011]]. aasta [[laskesuusatamise maailmameistrivõistlused]]** olid **44**. maailmameistrivõistlused laskesuusatamises, mis toimusid 3.–13. märtsini Hantõ-Mansiiskis Venemaal.

## Tulemused
### Mehed
#### 10 km sprint





Kuupäev: 5. märts
Osavõtjaid: 125
Maailmameister 2009: Ole Einar Bjørndalen, 

 Ametlikud tulemused


#### 12,5 km jälitussõit





Kuupäev: 6. märts
Osavõtjaid: 60
Maailmameister 2009: Ole Einar Bjørndalen, 

Ametlikud tulemused


#### 15 km ühisstardist sõit





Kuupäev: 12. märts
Osavõtjaid: 30
Maailmameister 2009: Dominik Landertinger, 

 Ametlikud tulemused


#### 20 km eraldistardist sõit





Kuupäev: 8. märts
Osavõtjaid: 123
Maailmameister 2009: Ole Einar Björndalen, 

 Ametlikud tulemused


#### 4x7,5 km teatesõit





Kuupäev: 11. märts
Osavõtjaid: 103
Maailmameister 2009:   Emil Hegle Svendsen, Lars Berger, Halvard Hanevold, Ole Einar Bjørndalen

 Ametlikud tulemused


### Naised

#### 7,5 km sprint





Kuupäev: 5. märts
Osavõtjaid: 103
Maailmameister 2009: Kati Wilhelm, 

 Ametlikud tulemused


#### 10 km jälitussõit





Kuupäev: 6. märts
Osavõtjaid: 60
Maailmameister 2009: Helena Jonsson, 

Ametlikud tulemused

Eveli Saue tegi avatiirus kolm, teises ühe ja kolmandas kaks möödalasu ning kuna võistlust juhtinud Neuner püüdis ta ringiga kinni, siis võeti ta rajalt maha.



#### 12,5 km ühisstardist sõit





Kuupäev: 12. märts
Osavõtjaid: 30
Maailmameister 2009: Olga Zaitseva, 

Ametlikud tulemused


#### 15 km eraldistardist sõit





Kuupäev: 9. märts
Osavõtjaid: 101
Maailmameister 2009: Kati Wilhelm, 

Ametlikud tulemused


#### 4x6 km teatesõit





Kuupäev: 13. märts
Osavõtjaid: 20 võistkonda
Maailmameister 2009:   Svetlana Sleptsova, Anna Bulõgina, Olga Medvedtseva, Olga Zaitseva

Algselt teise koha saanud Ukraina naiskond diskvalifitseeriti hiljem dopingusüüdistuste tõttu .
Ametlikud tulemused

Eesti nelik finišisse ei pääsenud, sest nad said võitjatelt ringiga sisse. Katkestamise ajal oldi 20 naiskonna hulgas 15. kohal.


### 2x6+2x7,5 km segateatesõit





Kuupäev: 3. märts
Osavõtjaid: 26 võistkonda
Maailmameister 2009: , Marie Laure Brunet, Sylvie Becaert, Vincent Defrasne, Simon Fourcade

Ametlikud tulemused


## Medalid



## Välislingid

* 2011. aasta MM-i ametlik koduleht
Olja Raudonen

**Olja Raudonen** on Eesti tšellist.

Ta alustas tšelloõpinguid Jõhvi Muusikakoolis Lydia Karpova juhendamisel  aastatel 1989–1998. Aastatel 1998–2002 Heino Elleri nimelises Tartu Muusikakoolis Reet Metsa tšelloklassis. Seejärel jätkas õpinguid Eesti Muusika- ja Teatriakadeemias.

2008. aastal lõpetas ta tšello erialal Eesti Muusika- ja Teatriakadeemia magistriõppe (juhendaja Henry-David Varema).

Aastatel 2003–2007 töötas ta tšellomängijana Rahvusooperis Estonia. 2007. aastast mängib ta Vanemuise teatri sümfooniaorkestris.

## Viited

## Välislingid
*Aime Jõgi. Ülikooli aulas mängivad Olja Raudonen ja Piia Paemurru. Tartu Postimees, 14.11.2018
*Aime Jõgi. Tšellist Olja Raudonen räägib, kuidas on võimalik muusikul publiku igatsuses ellu jääda. Tartu Postimees, 28.11.2020
*Aime Jõgi. Vanemuise tšellist Olja Raudonen annab kontserdi koos pianisti Ralf Taaliga. Tartu Postimees, 18.12.2022
2012. aasta laskesuusatamise maailmameistrivõistlused

**[[2012]]. aasta [[laskesuusatamise maailmameistrivõistlused]]** olid **45**. maailmameistrivõistlused laskesuusatamises, mis toimusid 1.–11. märtsini Ruhpoldingis Saksamaal.

## Tulemused
### Mehed
#### 10 km sprint

#### 12,5 km jälitussõit

#### 15 km ühisstardist sõit

#### 20 km eraldistardist sõit

#### 4x7,5 km teatesõit

### Naised

#### 7,5 km sprint

#### 10 km jälitussõit

#### 12,5 km ühisstardist sõit

#### 15 km eraldistardist sõit

#### 4x6 km teatesõit

### 2x6+2x7,5 km segateatesõit

## Medalid

## Välislingid

* MM-i ametlik koduleht
Staadion (pikkusühik)

**Staadion** oli Vana-Kreeka pikkusühik.

Staadion jagunes 600 jalaks, aga nii jala kui staadioni pikkus muutus läbi aja. Kreeka-rooma staadioni pikkus oli 176,6 m, olümpia staadioni pikkus 192,28 m ja delfi staadioni pikkus 177,55 m.

Pikkusühiku järgi on nimetuse saanud sprindidistants (antiikolümpiamängudel oli kavas staadionijooks) ja lühimaajooks ise ning lõpuks spordiväljak, kus korraldati võistlusi jooksus ja teistel aladel . Tänapäeval nimetatakse sellist spordirajatist teisteski keeltes staadioniks.

Tänapäeval kasutatakse Kreekas mitteametlikult uuskreeka staadioni, mille pikkus on täpselt 100 m.

## Viited
Alvar Loog

**Alvar Loog** (sündinud 23. augustil 1975 Viljandis) on eesti kultuurikriitik.

Alvar Loog on õppinud Viljandi 9. Kutsekeskkoolis ehitust, Viljandi Kultuurikolledžis raamatukogundust, Tartu Ülikoolis semiootikat, kulturoloogiat ja filosoofiat ning Tallinna Ülikoolis kultuuriteooriat.

Loog tegutseb nii kirjandus- kui ka sõna- ja muusikateatri (peamiselt ooperi-) kriitikuna. Ta on avaldanud ka muid kultuuriteemalisi esseid ja artikleid. Muuhulgas on ta töötanud lavatöölisena Ugala teatris, muusikatoimetajana Mulgi KUKU raadios, entsüklopeedia ja aimekirjanduse toimetajana TEA kirjastuses ning kultuuritoimetajana ajalehes Postimees.

2006, 2010 ja 2017 pälvis ta ajakirja Looming kriitikapreemia, 2010 kultuurilehe Sirp aastaauhinna, ning 2013 ajakirja Teater. Muusika. Kino kriitikapreemia. 2018 pälvis ta Eesti Kultuurkapitali helikunsti sihtkapitali aastapreemia.

Alates 2007. aastast on Loog mänginud jäähokit HK Viljandi rivistuses, sh tulnud 2010. aastal Lõuna-Eesti Hokiliiga võitjaks.

## Tunnustus
* 2010 Sirbi laureaat
* 2011 Reet Neimari nimeline kriitikaauhind
* 2015 Reet Neimari nimeline kriitikaauhind
* 2018 Eesti Kultuurkapitali helikunsti sihtkapitali aastapreemia (kõrgetasemelise ning originaalse ja vahetu muusikakriitika eest)

## Teos
*Anton Tšehhov, *Näidendid*. Järelsõna autor. Tallinn: Avita, 2006. ISBN 9985211847 (köites)

## Viited

## Välislingid
*Margus Haav, Alvar "James" Loog – esteet kui pudelihari, Sakala, 4. aprill 2015
*"Alvar Loog: Tõde, niivord kui seda humanitaarias üldse on, saab olla ainult isiklik", Sirp 2015
*Alvar Loog "Moraalse perversiooni poeesia", Sirp 2013
*Alvar Loog "Üle uudisekunnise elatud elu", Eesti Ekspress 2004
*Alvar Loog "Postmodernism kui kultuuri menopaus?", Vikerkaar 2010
*Alvar Loog "Kapitalistliku töö kangelasest asotsiaalseks aristokraadiks", Eesti Ekspress 2008
*Alvar Loog "Poliitiline korrektsus ja rahvuslik enesetapp", Sirp 2006
*Alvar Loog "Maailma lõpus on vabrik, kus kunagi kohtume kõik", Vikerkaar 2009
*Alvar Loog "Töö kepib tegijat", Sirp 2015
*Alvar Loog "Usupuhastaja portree noore mehena", Sirp 2007
*Alvar Loog "Mitte segada, inimesed surevad!", Postimees 2016
*Alvar Loog "Sümbolistide tuleproov", Postimees 2016
*Alvar Loog "Uppujad, kes uurivad ja kollektsioneerivad vett", Sirp 2015
*Alvar Loog "Matke mu süda linnastaadionile", Sirp 2015
*Alvar Loog "Ema, nad teotavad su poja kuninglikku pead!" Sirp, 6. jaanuar 2017
GPON

**GPON** on üks passiivsete optiliste võrkude tehnoloogiaid. GPON-tehnoloogia, mis põhineb viimastel aastatel kasutusele võetud standarditel, pakub käitajale tõhusat ülikiire "viimase miili" kasutamise võimalust, võimaldab märkimisväärset kiudude säästmist oma tehnoloogia arvel ja on väga töökindel tänu haruelementide passiivsusele.
Lainelise multipleksaatori tugi nüüdisaegsetel tehnoloogiatel võimaldab märkimisväärselt suurendada võrgu üldist läbilaskevõimet ilma kaabelinfrastruktuuri moderniseerimiseta. Seejuures punkt-mitmikpunktvõrgu struktuur võimaldab paindlikku tarbijate läbilaskeriba juhtimist.
GPON pakub mastaapset kaadrite struktuuri ülekandekiirustel 622 Mbit/s kuni 2,5 Gbit/s ning on avatud nii ühesuguste kui ka erinevate kiirustega otsese ja vastupidise voo edastamise süsteemidele.

## Vaata ka
* Kiire_Ethernet#Kiudoptika
Jalgpallistaadion

**Jalgpallistaadion** on jalgpalli mängimiseks mõeldud staadion.

## Maailma suurimad jalgpallistaadionid

## Eesti suurimad jalgpallistaadionid

## Vaata ka
*UEFA staadionikategooriad
*Jalgpalliväljak
*Aasta parim staadion
*Itaalia jalgpallistaadionite loend

## Viited
Spido

**Spido** on eesti ansambel, mis loodi 1981. aasta jaanuaris.  

Repertuaar koosneb valdavalt ansambli omaloomingust. Ilmunud on kolm CD-plaati. Viimast plaati "3" esitleti 1. juunil 2013. 

Ansambel on esinenud New Yorgi Eesti Majas hooaja avamispeol ja väliseestlaste suvepäevadel.

## Liikmed
* laulja Teet Tall, 
* trummar Ivo Rüütalu, 
* kitarristid Taavi Langi ja Erko Laurimaa
* basskitarrist Andres Lääne

## Välislingid
*Koduleht
Ivan Müller

**Ivan Müller** (1786 Tallinn – 1854 Bückeburg) oli klarnetist ja leiutaja, kes täiustas 19. sajandi alguses klarneti klapisüsteemi, lisades klappidele õhukindlad padjakesed. 

Müller sündis Tallinnas (tolleaegses Revalis). Kahekümneaastaselt sai temast Peterburis kammermuusik. Samal ajal alustas ta juba oma klarneti kui muusikainstrumendi täiustamist uut tüüpi klappidega. Tol ajal katsid klarneti auke lamedad vaskplaadid, mis olid kaetud pehme nahaga. Kuna sellised klapid lasid tihti õhku läbi, siis oli nende arv minimaalne. Seetõttu oli klarnetil keeruline mängida väljaspool diatoonilist põhihelistikku asuvaid kromaatilisi helisid. Kromaatiliste helide mängimine nõudis nii keerulist aplikatuuri, et see muutis tihti võimatuks nende mängimise kiires tempos ja intonatsiooniliselt puhtalt. Et minimeerida kromatismidega seotud probleeme, oli tolle aja lahenduseks viie kuni kuue erinevas häälestuses klarneti kasutamine.

Müller pakkus lahendusena välja täistopitud klapipadja, mida alguses valmistati villaga täidetud kitsenahast. See padi oli kumer, nii et kombineerituna vastava augu kujuga oli õhuava võimalik sulgeda piisavalt õhukindlalt. Selline padi andis võimaluse suurendada klarneti klappide arvu ja koos sellega parandada mänguomadusi kromaatiliste helide mängimisel.

Hiljem siirdus Müller Saksamaale, kus ta tegutses Dresdenis, Berliinis ja Leipzigis, spetsialiseerudes eriliste madalas häälestuses klarnetite, bassetthornide, valmistamisele.

Ivan Müller tegutses ka heliloojana. Tema teostest kõlab kontserdilavadel näiteks Klarnetikvartett nr. 1 B-duur (esmapublikatsioon umbes aastal 1830).
Denílson Pereira Neves

**Denílson Pereira Neves** (sündinud 16. veebruaril 1988 São Paulos) on Brasiilia jalgpallur, poolkaitsja.

2006. aastani mängis Denilson oma kodumaal klubis São Paulo FC ja võitis klubiga Copa Libertadorese ja FIFA Maailma klubide karika.

Aastatel 2006–2011 mängis ta Inglismaa Premier League'i klubis Arsenal. Aastatel 2011–2015 mängis ta taas São Paulos. 2012. aastal võitis ta São Pauloga Lõuna-Ameerika klubide karikasarja Copa Sudamericana. Hiljem on ta mänginud veel Araabia Ühendemiraatide klubis Al Wahda ja Brasiilia kõrgliiga klubis Cruzeiro.

2005. aastal tuli ta Brasiilia kuni 17-aastaste koondisega Lõuna-Ameerika omavanuste meistriks. Sama aasta alla 17-aastaste maailmameistrivõistlustel sai ta Brasiilia koondisega teise koha. Brasiilia jalgpallikoondises pole Denilson kunagi mänginud.
Kaitseliidu Saaremaa malev

**Kaitseliit Saaremaa malev** on Kaitseliidu territoriaalne üksus, mis tegutseb Saare maakonnas.

Saaremaa maleva pealik on alates 8. augustist 2016 kolonelleitnant Gunnar Havi. 

## Ajalugu
Saare-, Hiiu- ja Muhumaa Kaitseliidu ülemaks määrati Kaitseliidu ülema päevakäsu nr. 1 kohaselt kapten Johannes Poopuu. J. Poopuu poolt kokku kutsutud Saare-, Hiiu- ja Muhumaa Kaitseliidu asutamiskoosolek toimus Kuressaare politseivalitsuse ruumes 20. novembril 1918. Samal päeval nimetati ametisse 16 KL kohalike jaoskondade ülemat, kes asusid looma KL üksusi Saare-, Hiiu- ja Muhumaal. 

Vabadussõja ajal osales Kaitseliit Saaremaa mässu mahasurumisel 1919. aasta algul.

1. detsembril 1924 toimunud riigipöördekatse järel toimus 23. detsembril 1924. aastal Kuressaare raekojas kolonelleitnant Jakob Vende juhtimisel KL Saaremaa organisatsiooni taasasutamiskoosolek ja moodustati Kaitseliidu Saaremaa maleva ajutine juhatus. 2. veebruaril 1925 kinnitati KL põhikiri, mille alusel Saaremaa Kaitseliit nimetati ümber KL Saaremaa Malevaks, senised jaoskonnad (8) malevkondadeks ja rajoonid kompaniideks.

KL Saaremaa Maleva malevapealikuks määrati 23. aprillil 1925 major Ralf Renè Teiman, 15. novembril 1927 major Rudolf Lints, 15. oktoobril 1934 kolonelleitnant Oskar Särev. 

1940. aasta juunis KL Saaremaa Malev likvideeriti, likvideerimise ajal kuulus KL Saaremaa Malevasse ligikaudu 4750 liiget (1500 tegev- ja 400 toetajaliiget, 900 naiskodukaitsjat, 1200 noorkotkast ja 750 kodutütart).

KL Saaremaa Maleva taasasutamiskoosolek toimus 20. aprillil 1990, malevapealikuks valiti leitnant Mati Vendel. 1993. aasta algusest asus KL Saaremaa Maleva staap Pikal tänaval ja sama aasta lõpust aadressil Väljaku tänav 5.

Aastail 2001–2011 oli maleva pealik major Toomas Luik, 2011–2015 oli Saaremaa maleva pealik kolonelleitnant Kristjan Moora.

Alates 1. juunist 2023 kuulub Saaremaa maleva koosseisu ka Hiiumaa malevkond
## Viited

## Välislingid

*Kaitseliidu Saaremaa maleva rinnamärk
*Rita Loel, Saaremaa malev paneb oma ajaloo veebi, Saarte Hääl, 23. veebruar 2012
*Evely Aavik, Kaitseliit tahab staapi laiendada, Saarte Hääl, 27. juuni 2012
P2P-võrgustik

**Võrdõigusvõrk**, ka **P2P-võrk** (lühend **P2P** tuleneb ingliskeelsest sõnaühendist *peer-to-peer*; eesti keeles vahel ka *partnervõrk*) on IT-s ja sidetehnikas võrdsete õiguste ja võimalustega võrgusõlmede kogum, milles iga osaline võib algatada sideseansi ning milles töö või ülesanded jaotatakse osalejate vahel ära.

Internetis olevad seadmed saavad moodustada omavahel võrdõigusvõrgu. Tihtipeale erineb võrgusõlmede ühenduskiirus lähimate suurimate lüüside-võrgusõlmedeni. Kasutades Internetti alusvõrguna, suhtlevad sõlmed omavahel sarnaselt Internetis pakettide ruutimisega. P2P kasutamist raskendavad ka tulemüürid ja NAT. Serveri-kliendi süsteemiga võrreldes, kus on ainult üks või paar serverit, saab võrdõigusvõrku pidada töökindlamaks, samas näitas Skype'i supernodide probleem, et ka sellise ülesehituse korral võib probleeme esineda.

## Ajalugu

## Vaata ka
*Bitcoin
*Hajusarvutus
*Napster
*NAT
*Skype
*Torrent
*UUCP

## Viited
BioShock

**"BioShock"** on 3D-tulistamismäng mängustuudiolt Irrational Games. 

Mäng anti Euroopas välja Windowsile ja Xbox 360 konsoolile 24. augustil 2007. PS3 versioon anti välja 17. oktoobril 2008, arendajaks 2K Marin. 2009. aasta 7. oktoobril valmis mängust Mac OS X-i variant. Osaliselt tõi "BioShocki" mobiilidele ettevõte IG Fun. Täies mahus anti mängu mobiiliversioon iPhone'idele välja 2014. aastal stuudio 2K China poolt. Tarkvara ei suudetud ühilduma panna uuemate operatsioonisüsteemidega, seetõttu oli mängurakendus allalaaditav vaid umbes aasta ning uuenduste tegemine lõpetati.

Mängu järg "BioShock 2" valmis 9. veebruaril 2010. "BioShock Infinite" valmis aastaks 2013.

## Mängu lugu
"BioShock" on esimese isiku vaates tulistamine, mille rollimängule omased elemendid sarnanevad mängu "System Shock 2" omadega. Mängija juhib peategelast Jacki, kes mängu alguses kukub lennukiga Atlandi ookeani kohal merre. Jack satub pärast lennukist eluga pääsemist veealusesse Rapture'i linna. Lugu leiab selles mahajäetud linnas aset aastal 1960, mis pakub mängijale õudusfilmilikku kogemust, mida tugevdavad Rapture'i linna *[[art déco]]* stiilis majad, ruumid ja ka aurupungi stiilis masinad ja aparaadid. Jack peab raadio teel juhiseid saades pääsema mööda koletisteks muudetud inimestest, kasutades relvi, lõkse ja ka superjõude andvaid plasmiide.

## Viited

## Välislingid
* Ametlik koduleht
Chelsea aasta jalgpallur

**Chelsea aasta jalgpallur** on Londoni Chelsea aasta parimale mängijale antav auhind. Auhinda antakse aastast 1967 ja esimesena võitis selle auhinna Peter Bonetti.

## Chelsea aasta jalgpallur

## Viited
Green Bay Packers

**Green Bay Packers** on Ameerika Ühendriikide Ameerika jalgpalli liigas NFL osalev meeskond. 

Tema kodulinn on Green Bay Wisconsini osariigis ja kodustaadion Lambeau Field. Green Bay on väikseim linn, kus on NFL-is mängiv meeskond.

Packers mängib konverentsi NFC Põhjadivisjonis koos Chicago Bearsi, Detroit Lionsi ja Minnesota Vikingsiga. 

Spordiklubi asutati 1919. aastal. Nime sai meeskond esimeseks sponsoriks olnud pakkefirma järgi. Packersi nimi on liiga vanim siiani kasutatav nimi. Meeskonna värvid on kollane, roheline ja valge. Packersi logol on valge G rohelisel taustal.

Aastatel 1959–1967 oli Packersi peatreener Vince Lombardi, kelle käe all tuldi viis korda meistriks.

Green Bay on liiga meistriks tulnud rekordilised 13 korda, aastatel 1929, 1930, 1931, 1936, 1939, 1944, 1961, 1962, 1965, 1966, 1967, 1996 ja 2010.

Oma konverentsi meistriks on Packers tulnud aastatel 1960, 1961, 1962, 1965, 1966, 1967, 1996, 1997 ja 2010. Oma divisjoni meistriks on Packers tulnud 15 korda ja väljalangemismängudeni jõudnud 28 korda.

Meeskonna mängujuht (*[[quarterback]]*) on alates 2008. aastast Aaron Rodgers. Aastatel 1992–2007 oli meeskonna *quarterback* üks kõigi aegade edukamaid mängijaid Brett Favre, kelle nimel on enamik mängujuhtide rekordeid.

2010. aasta hooajal sai Packers oma divisjoni teisena väljalangemismängudele ning tuli seejärel konverentsi meistriks. 6. veebruaril 2011 peetud Super Bowlis võitis Green Bay Packers Pittsburgh Steelersi tulemusega 31–25.

## Välislingid

* Koduleht
Green Bay

**Green Bay** on linn Ameerika Ühendriikides Wisconsini osariigis, Browni maakonna halduskeskus.

Linn asub Michigani järve lahe Green Bay ääres Foxi jõe suudmes.

Elanike arv on 2020. aasta rahvaloenduse kohaselt 107 395. See on elanike arvult Milwaukee ja Madisoni järel osariigi suuruselt kolmas linn. 63,9% linna elanikest moodustavad valged, 5,3% mustanahalised, 4,4% aasialased ja 3,5% põlisameeriklased. Ladinaameeriklasi (sõltumata rassist) oli 2020. aastal 17,9%.

Esimese eurooplasena jõudis tänapäevase Green Bay lähedale 1634. aastal prantslane Jean Nicolet, kes püüdis karusnahakaubanduse elavdamiseks leida uusi kaubateid. Nicolet rajas La Baye asula. Enne eurooplaste saabumist elasid selles piirkonnas menomini indiaanlased. Püsiv asula tekkis alles 18. sajandil. Inglise-Prantsuse ja indiaanisõja tulemusena läks Wisconsin 1763. aastal Suurbritannia valdusse. Ameerika Ühendriikidele läks see 1783. aastal Ameerika iseseisvussõja tulemusena. Praegused linnaõigused sai Green Bay 1854. aastal. 1863. aastal alustas tööd Green Bay esimene paberivabrik.

1833. aastal hakkas Green Bays ilmuma Wisconsini esimene ajaleht Green Bay Intelligencer. 

Green Bay on tänu suurele tselluloosi- ja paberitööstusele tuntud kui "maailma tualettpaberipealinn". Green Bays ja selle läheduses asub palju paberivabrikuid.

Linnas tegutseb 1965. aastal asutatud Wisconsini – Green Bay ülikool.

Green Bay eeslinnas Ashwaubenonis asub üks USA vanemaid raudteemuuseume. Ashwaubenoni asub ka Green Bay piirkonda teenindav Green Bay – Austin Straubeli rahvusvaheline lennujaam. Reisijate arvult on see osariigi neljas lennujaam.

Linna Ameerika jalgpalli meeskond Green Bay Packers mängib liigas NFL.

Green Bay sõpruslinn on Irapuato Mehhikos.


2009-0620-GB-BrownCtyCt.jpg|Browni maakonna kohtumaja Green Bays
Downtown Green Bay CityDeck along the Fox River.jpg|Green Bay kesklinn Foxi jõe ääres
UW-Green Bay Campus Photo.jpg|Wisconsini – Green Bay ülikooli pealinnak


## Viited

## Välislingid
* https://www.greenbaywi.gov/
Jäänukjärv

**Jäänukjärv** ehk **reliktjärv** on järv, mis on tekkinud merelahest maapinna tõusmise tagajärjel

Jäänukjärve teket soodustavad hoovused, mis kuhjavad lahesuudmesse setteid ja lõpuks ummistavad selle. Nooremad jäänukjärved saavad suurte tormide ajal merest täiendavat vett ja nad ei pruugi olla mageda veega, vaid võivad olla riimveelised.

Reeglina on jäänukjärved väga madalad. Pole ime, kui nende suurim sügavus jääb alla meetri. Kuivadel suvedel võivad nad peaaegu täielikult ära kuivada.

Ajapikku kujunevad jäänukjärvedest madalsood, mis võivad hiljem isegi rabastuda. Näiteks Põlvamaal Meelva maastikukaitsealal asuv Meelva raba on tekkinud jäänukjärvede soostumise tulemusena.

Jäänukjärved on lindudele tähtsad pesitsemis- ja toitumiskohad. Nende rohusaarekestel pesitsevad meeleldi sookured, sest läbi vee ei pääse sinna rebased ega kährikkoerad. Jäänukjärvedes elutsevad apteegikaanid ja paljud putukad, sealhulgas kiilid.

## Jäänukjärved Eestis

Tänapäeva Eesti suurimad jäänukjärved on Mullutu-Suurlahest moodustunud Mullutu järv ja Suurlaht.

Sutlepa meri on kõigest paarisaja aasta eest moodustunud jäänukjärv.

Nigula looduskaitsealal asub 18 ha suurune Nigula järv, mis on jäänuk jääajajärgsest kümnete ruutkilomeetrite suurusest suuremast järvest.

## Viited
Fátima neitsi Maarja

**Fátima neitsi Maarja** oli neitsi Maarja ilmutus, mida nägid kolm last 16 korral Fátima külas Portugalis 1917. aastal.

Neitsi Maarja andis lastele ilmutuses teada maailma tulevast saatust puudutavad ennustused. 

Vatikan on Fátima neitsi Maarja ilmumised ja ennustused ehtsaks tunnistanud. Roomakatoliku kirik tähistab Fatima neitsi Maarja püha 13. mail.

Paavsti teavitati Fátimas toimunud neitsi Maarja ilmumisest ja sellest, et neitsi Maarja oli muu hulgas soovinud pühitseda Venemaa Neitsi Maarja Puhtaimale Südamele. 

1938. aastal esitas Portugali piiskop paavstile taas sellekohase palve. 

Alles 1984. aastal otsustas paavst Johannes Paulus II viia läbi Venemaa pühitsemise Neitsi Maarja Puhtaimale Südamele – nii nagu neitsi Maarja oli ilmutuses ette näinud. Vatikan usub, et tänu sellele lagunes ka Nõukogude Liit.

Ilmutuse pani kirja Lúcia Santos 1941. aastal, teised lapsed – Lúcia sugulased Jacinta ja Francisco Marto – surid juba 1919. aastal pandeemilisse grippi. Kokku pani Lúcia kirja kolm ennustust. Viimase ennustuse palus ta avaldada 1960. aastal või siis, kui ta sureb. Ilmutused sisaldasid ennustust maailmasõdade kohta ja rõhutasid uskumise vajadust. 

Siiski viivitas Vatikan kolmanda ennustuse avaldamisega kuni 2000. aastani. Paljud kahtlustavad, et Vatikan viivitas ennustuse avaldamisega selleks, et seda muuta. Kahtlejad arvavad, et kolmas ennustus puudutas tegelikult puhkevat tuumasõda ja katoliku kirikut ennast.

## Kriitika
Preestriks olnud Portugali teoloog ja ajakirjanik Mário de Oliveira on sellel teemal kirjutanud kaks raamatut: bestselleriks saanud teose "Fátima siempre más" (1999), milles ta mõistis hukka ilmutuste ilmse pettuse ning süüdistas kirikut väikeste karjastega manipuleerimises ja montaaži loomises, ning raamatu "Fátima $. A." (2015), milles kirjutas usuturismi ärist pühakojas. Oliveira sõnul olid Fátima "imed" suurepärane vahend, et hankida raha, mida otsiti kiriklike omandite taastamiseks ja rahva jumalateenistusele naasmiseks seitse aastat tagasi loodud vabariigiga alanud sekulariseerumiselt. Omakorda pidas ta kirikut ka vastutavaks Francisco surma eest 1919. aastal ja Jacinta surma eest 1920. aastal, kuna tema sõnul "julgustasid preestrid lapsi harrastama täiesti pööraseid paaste ja patukahetsusi. Nende pikaajaline paast – mille hulka kuulus ka veejoomisest hoidumine keset suve – tähendas, et nad olid füüsiliselt nõrgenenud ega suutnud tolleaegsetele epideemiatele vastu seista. Nad surid vastavalt kopsupõletikku ja pleuriiti“, ning Oliveira kinnitusel oli „see inimsusvastane kuritegu, mis on jäänud karistamata“. 

## Viited

## Välislingid
* Vandaalid rüvetasid Fatima pühamut, Postimees, 11. jaanuar 2010.
* Fátima ilmutuse tekst portugali ja inglise keeles
* Sada aastat neitsi Maarja ilmumisest Fátimas (artikkel katoliku õpetuse andmebaasis)
Curdin Perl

**Curdin Perl** (sündinud 15. novembril 1984 Samedanis) on Šveitsi murdmaasuusataja.

Maailma karikasarjas osales Perl esimest korda 19. märtsil 2005 Falunis 30 km jälitussõidus, kus ta sai 71 lõpetanu seas 46. koha. Esimest korda jõudis ta kümne parema hulka 3. veebruaril 2007 Davosis 15 km vabatehnikasõidus, kus ta sai 10. koha. Perli seni parem tulemus on 2010.–2011. aasta Tour de Skil viimasel etapil 9. jaanuaril Val di Fiemmes saavutatud kolmas koht. 19. detsembril 2010 La Clusaz's viis ta Šveitsi meeskonna võidule 4×10 km teatesõidus.

## Saavutused

### Juunioride maailmameistrivõistlustel

* 2004  Strynis 
**  hõbemedal 30 km ühisstardiga klassikasõidus

### [[Maailma karikavõistlused murdmaasuusatamises|Maailma karikasarjas]]
Curdin Perl on osalenud 135 maailma karikasarja etapil (seisuga 17. jaanuar 2015) ja jõudnud poodiumile ühel korral.

## Välislingid

* Curdin Perli koduleht
*
Susannah York

**Susannah York** (sünninimi **Susannah Yolande Fletcher**; 9. jaanuar 1939 Chelsea – 15. jaanuar 2011 London) oli Briti teatri- ja filminäitleja.

Susannah Yorki filmikarjäär algas 1960. aastal, kui ta sai rolli Ronald Neame'i filmis "Tunes of Glory". Tema esimene suurem filmiroll oli aga Henry Fieldingi romaani 1963. aasta adaptatsioonis "Tom Jones". Samuti on ta mänginud Fred Zinnemanni filmis "Mees kõigiks aegadeks" ("A Man for All Seasons"), Delbert Manni lavastatud filmis "Jane Eyre" ning Supermani filmides, kus ta kehastab peategelase ema.

Aastal 1969 kandideeris ta rolli eest filmis "Äraaetud hobused lastakse ju maha" ("They Shoot Horses, Don't They?") Oscarile, kuid auhinna võitis seekord Maggie Smith. Susannah York võitis osatäitmise eest Briti Akadeemia filmiauhinna (1971).

Aastal 1972 võitis ta Cannes'i filmifestivalil parima näitleja auhinna filmi "Images" eest.

Susannah York on kirjutanud ka kaks lasteraamatut.

Ta oli 1960–1976 abielus Michael Wellsiga. Neil sündis kaks last: poeg Orlando ja tütar Sasha.

Susannah York suri 72-aastaselt vähki.

## Välislingid
*
Peter Yates

**Peter Yates** (24. juuli 1929 Hampshire – 9. jaanuar 2011 London) oli Briti režissöör ja produtsent.

Peter Yates on lavastanud filmid "Bullitt" (1968), "John ja Mary" (1969), "Murphy sõda" (1971), "Pagemine" (1979), "Kostümeerija" (1983) jpt. 

Filmi "Pagemine" režii eest sai ta esimese Oscari nominatsiooni. 

Film "Kostümeerija" kandideeris kokku viiele Oscarile, sealhulgas ka parima režii kategoorias, võitmata neist ühtegi. Berliini filmifestivalil võitis filmi peaosatäitja Albert Finney parima meesnäitleja Hõbekaru. 

## Välislingid
*
Vaba Eesti

* **[[Vaba Eesti (väljaanne)|Vaba Eesti]]** on aastatel 1948–1964 ilmunud väliseesti väljaanne.
* **[[Demokraatlik Ühendus "Vaba Eesti"]]** on 1990. aastate alguses Eestis tegutsenud poliitiline ühendus.
* **[[Kirjastus Vaba Eesti]]** oli kirjastus.
Pittsburgh Steelers

**Pittsburgh Steelers** on Ameerika Ühendriikide Ameerika jalgpalli liigas NFL osalev meeskond. Tema kodulinn on Pittsburgh ja kodustaadion Heinz Field.

Steelers mängib konverentsi AFC Põhjadivisjonis koos Baltimore Ravensi, Cleveland Brownsi ja Cincinnati Bengalsiga. 

Spordiklubi asutati 1933. aastal **Pittsburgh Piratesi** nime all. Meeskonna värvid on must, kollane ja valge.

1940. aastal sai klubi oma praeguse nime - Steelers.

1943. aasta hooajal oli klubi sunnitud ühinema Philadelphia Eaglesiga ühiseks klubiks, mida mitteametlikult kutsutakse **Steagles**, kuna paljud mõlema klubi mängijad olid Teise maailmasõja tõttu kutsutud sõjaväeteenistusse. 1943. aasta hooaja mängijad olidki enamasti kas tervislikel põhjustel (näiteks lampjalgsuse tõttu) või vanuse tõttu teenistuskõlbmatud, või sõjaväelased, kes olid saanud loa mängida. 1944. aasta hooajal pidi klubi mängima ühtses klubis koos Chicago Cardinalsiga (nüüd Arizona Cardinals). Seda ühendklubi kutsuti **Card-Pittiks**. 1945. aasta hooaeg algas aga pärast sõja lõppu ning Steelers sai jälle iseseisvalt mängida.

Pittsburgh Steelers on liiga meistriks tulnud kuus korda, aastatel 1974, 1975, 1978, 1979, 2005 ja 2008. 

Oma konverentsi meistri tiitli on Steelers võitnud aastatel 1974, 1975, 1978, 1979, 1995, 2005, 2008 ja 2010. Oma divisjoni meistriks on meeskond tulnud 20 korda ja väljalangemismängudeni jõudnud 26 korda.

Meeskonna mängujuht (*[[quarterback]]*) on alates 2004. aastast Ben Roethlisberger.

2010. aasta hooajal tuli Steelers oma divisjoni ja konverentsi meistriks. 6. veebruaril 2011 oli ta Super Bowlis vastamisi Green Bay Packersiga ja kaotas 25–31.

## Välislingid

* Koduleht
Pete Postlethwaite

**Peter William Postlethwaite** (7. veebruar 1946 Warrington – 2. jaanuar 2011) oli Briti teatri- ja filminäitleja.

Näitlejakarjääri alustas Postlethwaite Liverpooli teatris Everyman Theatre.

Filminäitlejana lõi Pete Postlethwaite kaasa ligi 90 filmis. Ta on mänginud Bryan Singeri filmis "Tavalised kahtlusalused" (1995), Baz Luhrmanni "Romeo + Juliet" (1996), Mark Hermanni "Brassed Off", Steven Spielbergi filmis "Jurassic Park: kadunud maailm" (1997) ja Fernando Meirellese "Ustav aednik" (2005). 

Aastal 1994 mängis ta Jim Sheridani filmis "Isa nimel", mille eest kandideeris parima meeskõrvalosa Oscarile.

Aastal 2010 mängis ta muuhulgas Christopher Nolani filmis "Algus" ja Ben Afflecki kriminaalfilmis "Külm linn". 

## Välislingid
*
FA Community Shield

**FA Community Shield** (**Football Association Community Shield**; varem **Charity Shield**) on iga-aastane jalgpallimatš Premier League'i ja FA Cupi võitjate vahel. Mäng toimub Wembley staadionil ja võitnud jalgpalliklubi saab auhinna üheks aastaks endale; iga jalgpallur saab ka individuaalse medali. Kui hooaja Premier League'i ja FA Cupi võidab sama klubi, on tema vastaseks Community Shieldi mängus liigas teise koha saanud meeskond.

## FA Community Shieldi võitjad

## Tulemused alates 2018. aastast
Thomas Vermaelen

**Thomas Vermaelen** (sündinud 14. novembril 1985 Kapellenis) on endine Belgia jalgpallur, kes mängis kaitsjana erinevates Hollandi, Inglismaa, Hispaania, Itaalia ja Jaapani klubides. 

Kuigi ta mängis keskkaitsjana, oli ta tuntud hea väravalööjana.

## Klubikarjäär

### Ajax

Vermaelen liitus 2000. aastal Ajaxi noorteakadeemiaga

2003–04 võitis ta oma esimesel hooajal põhimeeskonnaga Eredivisie. 

2004–05 hooajal anti ta laenuks klubisse RKC Waalwijk. 

Kui Klaas-Jan Huntelaar 2009. aastal Ajaxist lahkus, sai Vermaelenist klubi kapten. 

### Arsenal
2009. aastal liitus ta Inglismaa kõrgliiga klubiga Arsenal

2009–10 valiti ta Premier League'i hooaja sümboolsesse koosseisu. 2012. aastal nimetati ta Arsenali kapteniks.

### Barcelona
2014. aastal liitus Vermaelen Hispaania kõrgliiga klubiga Barcelona. Üleminekusumma oli 15 miljonit Inglise naela. 

2014–15 hooajal võitis ta Barcelonaga nii La Liga, Copa del Rey kui ka Meistrite Liiga. 2016–17 hooajal võideti taas liiga ja karikas. 

2016. aastal andis Barcelona ta laenuks Serie A klubisse AS Roma.

### Vissel Kobe
Aastatel 2019–2021 mängis ta Jaapani kõrgliiga meeskonna Vissel Kobe eest 45 mängu ning lõi ühe värava.

## Saavutused

### Klubid
;Ajax
* Eredivisie: 2003–04
* KNVB beker: 2005–06, 2006–07
* Johan Cruijff Schaal: 2006, 2007
;Arsenal
* FA Cup: 2013–14
;Barcelona
* La Liga: 2014–15, 2015–16, 2017–18, 2018–19
* Copa del Rey: 2014–15, 2015–16, 2017–18
* UEFA Meistrite Liiga: 2014–15
* Euroopa superkarikas: 2015
* Jalgpalliklubide maailmameistrivõistlused: 2015
;Vissel Kobe
* Jaapani karikavõistlused: 2019
* Jaapani superkarikas: 2020

## Viited

## Välislingid

* Profiil FC Barcelona kodulehel
Sébastien Squillaci

**Sébastien Jean-Baptiste Squillaci** (sündinud 11. augustil 1980 Toulonis) on endine Prantsusmaa jalgpallur, keskkaitsja.

Ta mängis näiteks Monaco, Lyoni Olympique'i, Sevilla ja Arsenali klubis.

Prantsusmaa jalgpallikoondises pidas ta aastatel 2004–2010 kokku 21 mängu.

## Saavutused
;Ajaccio
*Ligue 2 (1): 2001–02
;Monaco
*Coupe de la Ligue (1): 2002–03
;Lyon
*Ligue 1 (2): 2006–07, 2007–08
*Coupe de France (1): 2007–08
*Trophée des Champions (1): 2006
;Sevilla
*Copa del Rey (1): 2009–10
Laurent Koscielny

**Laurent Koscielny** (sündinud 10. septembril 1985 Tulle'is) on Prantsusmaa endine jalgpallur. Alates 2024. aastast on ta Prantsusmaa esiliiga klubi Lorienti spordidirektor. Ta mängis kaitsja.

Ta on mänginud Prantsusmaa ja Inglismaa klubides ning Prantsusmaa jalgpallikoondises.

## Koondisekarjäär
Ta mängis Prantsusmaa koondises aastal 2011–2018. Debüüdi rahvuskoondises tegi ta 11. novembril 2011 sõprusmängus USA vastu.

Ta kuulus Prantsusmaa koondisse 2012. ja 2016. aasta Euroopa meistrivõistlustel ning 2014. aasta maailmameistrivõistlustel.

Ainsa värava lõi ta koondises 4. juunil 2016 sõprusmängus Šotimaaga.

## Saavutused
;Arsenal
*FA Cup: 2013–14, 2014-15, 2016–17
*FA Community Shield: 2014, 2015

## Viited

## Välislingid